Jurjevas Polskis
Jurjevas Polskis (rus. Юрьев-Польский) – miestas Rusijoje, Vladimiro srities šiaurės vakaruose, 68 km į šiaurės vakarus nuo Vladimiro, įsikūręs prie Kliazmos intako Kolokšos. Rajono centras. 19,6 tūkst. gyventojų (2001 m.). Per miestą eina Maskvos-Ivanovo geležinkelis, keliai į Vladimirą, Zalesės Pereslavą, Kolčiuginą, Gavrilov Posadą. Išvystyta tekstilės, maisto (mėsos, pieno, spirito) pramonė. Apylinkėse vystoma arklininkystė. Veikia istorijos, architektūros ir dailės muziejai.